PAKALPOJUMA LĪGUMS 
(NR.1.02.1.-26-26/___)
Par teritorijas uzkopšanas darbiem


[bookmark: _Hlk181798653]VSIA “Latvijas Nacionālā opera un balets”, reģ.nr.40103208907, adrese: Aspazijas bulvārī 3, Rīgā, LV-1050, tās valdes priekšsēdētāja ____ personā, kurš rīkojas uz statūtu pamata, turpmāk tekstā saukts „Pasūtītājs”, no vienas puses, 
un 
______, reģ. nr.______, adrese: ______, tās ______ personā, kurš rīkojas uz _______ pamata, turpmāk tekstā saukts „Uzņēmējs”, no otras puses, abi kopā un katrs atsevišķi turpmāk tekstā saukti par „Pusēm”, saskaņā ar Publisko iepirkumu likumu un pamatojoties uz iepirkuma “Teritorijas uzkopšanas darbi”, ID Nr. LNO 2026/28 (turpmāk – Iepirkums) rezultātiem, noslēdz šādu līgumu (turpmāk – Līgums):

1. Līguma priekšmets
1.1. Pasūtītājs uzdod, bet Uzņēmējs par samaksu veic Pasūtītāja teritorijas uzkopšanas darbus divos objektos  -  Aspazijas bulvārī 3, Rīgā un Meirānu ielā 2, Rīgā, (turpmāk tekstā – Objekti) ievērojot Uzņēmēja iesniegto piedāvājumu Iepirkumā un Tehnisko specifikāciju, (turpmāk – Darbs). Uzņēmēja piedāvājums un Tehniskā specifikācija ir Līguma pielikumā.
1.2. Pasūtītājam ir tiesīga pasūtīt no Uzņēmēja arī cita veida līdzvērtīgu teritorijas uzkopšanas pakalpojumu vērtībā ne vairāk kā 30% no Līguma cenas, kuru nepieciešamību uz Līguma slēgšanas brīdi nevarēja paredzēt, iepriekš vienojoties ar Uzņēmēju par apjomu un cenu. 
1.3. Darbu veikšanu Pasūtītājs piesaka Uzņēmējam, zvanot uz Uzņēmēja tālruņa Nr.______ un nosūtot e-pastu uz _________. Pasūtījumā norāda Darbu apjomu un konkrētu darbu izpildes laiku. Darbi, kas tiek veikti ikdienā, tiek saskaņoti katru kalendāro mēnesi, nosūtot veicamo darbu grafiku nākamajam mēnesim uz e-pastu_______. Puses var vienoties par citu Darbu pieteikšanas kārtību pēc Līguma spēkā stāšanās.

2. Apdrošināšana 
2.1. Uzņēmējs 5 (piecu) kalendāro dienu laikā no Līguma spēkā stāšanās dienas, bet ne vēlāk kā pirms Darbu sniegšanas uzsākšanas, iesniedz Pasūtītājam Uzņēmēja civiltiesiskās atbildības apdrošināšanas polisi (turpmāk - Polise), apdrošināšanas līguma un dokumentu, kas apliecina apdrošināšanas prēmijas apmaksu, kas apliecina šādas apdrošināšanas spēkā esamību Polisē:
2.1.1. [bookmark: _Hlk533759221]norādot kopējo atbildības limitu un atbildības limitu par katru gadījumu ne mazāku kā 150 000,00 EUR  (viens simts piecdesmit tūkstoši  euro un 00 centi);
2.1.2. Apdrošināšanas segumā ir jāiekļauj Objekti (nekustamais īpašums un kustamā manta), kuros tiek veikts Darbs, kā arī visi tā apakšuzņēmēji, ja tādi tiek piesaistīti Līgumā noteiktajā kārtībā;
2.1.3. kā trešajai personai ir jābūt minētai – VSIA “Latvijas Nacionālā opera un balets”;
2.1.4. jāiekļauj atlīdzināmie zaudējumi – zaudējumi trešo personu veselībai, dzīvībai vai mantai, tieši izrietoši finansiāli zaudējumi no kaitējuma trešo personu veselībai, dzīvībai vai mantai, kā arī ietverot glābšanas, ekspertīzes un juridiskos izdevumus.
Uzņēmējs nodrošina šajā nodaļā minēto apdrošināšanu visā Līguma darbības periodā.
Ja Polisei Līguma darbības laikā beidzas termiņš, Uzņēmējs iesniedz Pasūtītajam jaunus tāda paša veida un satura Līguma šajā sadaļā noteiktos dokumentus, ne vēlāk kā 10 (desmit) dienas pirms sākotnējās Polises termiņa pēdējās dienas.
Uzņēmējs nodrošina, ka Polisē norādītais atbildības limits, tiek saglabāts nemainīgs visu apdrošināšanas periodu.
Uzņēmējam Polises, apdrošināšanas līgums, kā arī jebkādi grozījumi Polisē, iepriekš ir rakstveidā jāsaskaņo ar Pasūtītāju. Ja Uzņēmējs neievēro šajā punktā noteikto, uzskatāms, ka Uzņēmējs nav izpildījis Līgumā noteikto pienākumu par Polises nodrošināšanu un uzturēšanu Līgumā noteiktajā kārtībā un termiņā un Pasūtītājam ir tiesības vienpusēji izbeigt Līgumu. 
Ja Uzņēmējs neiesniedz Līgumā noteiktās un Līguma noteikumiem atbilstošas apdrošināšanas polises Līgumā noteiktajā kārtībā un termiņā, vai Līguma noteikto polišu termiņa izbeigšanās gadījumā nenoslēdz jaunu apdrošināšanas līgumu un neiesniedz Pasūtītājam Līguma noteiktajā kārtībā attiecīgo polisi, vai neatjauno civiltiesiskās atbildības limitu Līgumā noteiktajā apmērā, Pasūtītājam ir tiesības piemērot Uzņēmējam līgumsodu EUR 200,00 (divi simti eiro un 00 centi) apmērā par katru nokavēto dienu līdz minēto Līgumu noteikumu izpildei, bet ne vairāk kā 10% (desmit procenti) no Līguma kopējās summas.

3. Uzņēmēja tiesības un pienākumi
Uzņēmējam ir tiesības vienpusēji izbeigt Līgumu bez Pasūtītāja piekrišanas, ja Pasūtītājs Līgumā noteiktajā termiņā 2 (divas) reizes nav veicis noteiktos maksājumus un katra maksājuma kavējums ir pārsniedzis 30 dienas.
3.1. [bookmark: _Hlk237516833]Uzņēmējam ir pienākums Līguma ietvaros kvalitatīvi un savlaicīgi veikt Darbus, ar savām ierīcēm (mehānismiem un instrumentiem) un materiāliem, izmantojot sava darba spēku/ savu darbinieku profesionālās iemaņas. 
3.2.  Pasūtītāja Objektos Uzņēmējam ir pienākums ievērot Pasūtītāja noteiktu kārtību un normatīvajos aktos noteiktās prasības par Darba organizāciju un darba drošību, kā arī normatīvo aktu prasības par ugunsdrošību un apkārtējās vides aizsardzību. 
3.3. Uzņēmējam ir pienākums apakšuzņēmēja pieaicināšanu/maiņu Darba izpildei rakstiski saskaņot ar Pasūtītāju. 
3.4. Ja Darbs veikts Pasūtītājam nepieņemamā kvalitātē jeb Darbs neatbilst Pasūtītāja prasībām, tad Uzņēmējs novērš Pasūtītāja norādītos trūkumus Pasūtītāja noteiktā termiņā un par saviem līdzekļiem. Neatbilstības fakts tiek fiksēts pieņemšanas – nodošanas aktā.
3.5. Ja Pasūtītājs kavē rēķina apmaksu ilgāk kā 30 kalendārās dienas, tad Uzņēmējam ir tiesības pārtraukt Darba veikšanu, kā arī ir tiesības vienpusēji izbeigt Līgumu.  Uzņēmējs vismaz 15 darba dienas iepriekš brīdina Pasūtītāju par Darbu pārtraukšanu noteiktā laikā/ Līguma izbeigšanu. Pirms Darbu pārtraukšanas un Līguma izbeigšanas Pasūtītājam ir pienākums samaksāt Uzņēmējam visus pienākošos maksājumus.
3.6. [bookmark: _Hlk181632107]Uzņēmējam ir pienākums atlīdzināt visus zaudējumus, kurus tas vai tā darbinieki (t.sk. apakšuzņēmējs) ir nodarījuši Pasūtītājam, neizpildot Darbu atbilstoši Līgumam (tai skaitā Pasūtītājs ir administratīvi sodīts par kādu no normatīvajos tiesību aktos paredzēto pienākumu neizpildi teritorijas uzkopšanā – ar nosacījumu, ja sods saistīts ar Līgumā paredzēto Darba apjomu/uzdevumu).
3.7. Uzņēmējs nosaka savu pārstāvi, kas ir tiesīgs pieņemt no Pasūtītāja pretenzijas par Darba izpildi, nodot un parakstīt Darba nodošanas – pieņemšanas aktu, norīkot Darbu veicējus jeb Uzņēmēja darbiniekus jebkurā darba procesā._____, e-pasts_____, tālruņa Nr._______.
3.8. Uzņēmējam ir pienākums nekavējoties rakstiski informēs Pasūtītāju par jebkādām grūtībām Līguma izpildes procesā, kas varētu aizkavēt savlaicīgu Darbu izpildi.
3.9. Uzņēmējam ir pienākums maksāt līgumsodu Pasūtītājam, ja tāds ir pamatoti piemērots saskaņā ar Līgumu.
3.10. Uzņēmējam ir pienākums nodrošināt, lai Līguma izpildē netiek ietvertas Krievijas Federācijas un Baltkrievijas Republikas izcelsmes preces un pakalpojumi.
3.11. Uzņēmējs Līguma izpildē neveiks darījumus (neiegādāsimies preces vai pakalpojumus) ar tādu fizisku vai juridisku personu (tai skaitā tās valdes vai padomes locekli, patieso labuma guvēju, pārstāvēttiesīgo personu vai prokūristu, vai personu, kura ir pilnvarota pārstāvēt juridisko personu darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja juridiskā persona ir personālsabiedrība), pret kuru ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas.

3. Pasūtītāja tiesības un pienākumi
3.1. Pasūtītājs nodrošina Uzņēmēja darbiniekiem brīvu piekļūšanu Pasūtītāja Objektiem, kuros ir veicama teritorijas uzkopšana.
3.2. Pasūtītājs nodod Uzņēmējam informāciju, kas nepieciešama Darba sekmīgai izpildei.
3.3. Pasūtītājam ir pienākums samaksāt Uzņēmējam par kvalitatīvi un faktiski paveiktu Darbu, pamatojoties uz Uzņēmēja iesniegtu Darba nodošanas-pieņemšanas aktu un rēķinu.
3.4. Pasūtītājs ar Līgumu nav ierobežots Līguma izpildes laikā atteikties no kādas Līgumā nolīgtas pakalpojuma pozīcijas vai Darba apjoma. Par minēto Pasūtītājs informē Uzņēmēju savlaicīgi.
3.5. Pasūtītājs nosaka savus pārstāvjus, kuri tiesīgi pieņemt (katrs atsevišķi vai kopā) un parakstīt Darbu pieņemšanas – nodošanas aktus, izteikt pretenzijas Uzņēmējam par Darba kvalitāti un kontrolēt Darba izpildi/ atbilstību Līguma noteikumiem: 
3.6. Pasūtītājam ir tiesības vienpusēji lauzt Līgumu pirms tā darbības termiņa beigām, brīdinot rakstiski Uzņēmēju 15 darba dienas iepriekš:
3.6.1. Līgumu nav iespējams izpildīt tādēļ, ka Līguma izpildes laikā Uzņēmējam ir piemērotas starptautiskās vai nacionālās sankcijas vai būtiskas finanšu vai kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas;
3.6.2. Uzņēmējs Pasūtītājam ir nodarījis zaudējumus;
3.6.3. pasludināts Uzņēmēja maksātnespējas process, pasludināts tiesiskās aizsardzības īstenošanas process, uzsākta Uzņēmēja likvidācija vai apturēta tā saimnieciskā darbība;
3.6.4. iestājas apstākļi, kas liedz vai liegs Uzņēmējam turpināt Līguma izpildi saskaņā ar Līguma noteikumiem vai kas negatīvi ietekmē Pasūtītāja tiesības, kas izriet no Līguma;
3.6.5. Uzņēmējs ir uzsācis Līguma izpildē ietvert Krievijas Federācijas un/vai Baltkrievijas Republikas izcelsmes preces un/vai pakalpojumus;
3.6.6. Uzņēmējs pieļauj Līguma pārkāpumu atkārtoti (nekvalitatīvi veikts Darbs, par ko Līguma 4.1.punktā noteiktā kārtībā sagatavots ziņojums un piemērotas soda sankcijas vismaz 5 reizes saskaņā ar Līgumā noteikto kārtību) nepildot Līgumā noteiktos Uzņēmēja pienākumus, t.sk. Uzņēmējs nav uzsācis vai izlabojis nekvalitatīvu Darbu.
3.7. Pasūtītājam ir tiesības par Līgumā ietverto saistību neizpildi vai nepienācīgu izpildi pieprasīt Uzņēmējam maksāt līgumsodu EUR 400,00 (četri simti eiro) apmērā par katru Līgumā noteiktā kārtībā fiksētu pārkāpumu. 
3.8. Pasūtītājam ir tiesības ieskaita kārtībā samazināt maksājamo naudas summu, t.sk. arī no gala maksājuma, par pieņemto Darbu tādā apmērā, kāds ir Līgumā noteiktajā kārtībā aprēķinātais līgumsods Uzņēmējam.
3.9. Ja Pasūtītājs vienpusēji lauž Līgumu, Uzņēmējs samaksā Pasūtītājam vienreizēju līgumsodu 2000 EUR apmērā. Līgumsods tiek samaksāts 30 kalendāro dienu laikā, skaitot no Pasūtītāja paziņojuma par Līguma izbeigšanu nosūtīšanas dienas. Uzņēmējs ir tiesīgs saņemt samaksu par kvalitatīvi izpildītiem/ ar aktu pieņemtiem Darbiem.
4. Samaksa un norēķinu kārtība 
4.1. [bookmark: _Hlk237514188]Pasūtītājs ik mēnesi maksā Uzņēmējam par iepriekšējā mēnesī izpildītiem Darbiem saskaņā ar Uzņēmēja piedāvājumu (Līguma pielikums), pamatojoties uz Līgumu un Pušu parakstītu Darba pieņemšanas-nodošanas aktu. Darba pieņemšanas-nodošanas aktā tiek ietverta informācija – periods par kādu tiek nodots Darba apjoms, Darba apjoms, izpildes diena/as un cena par katru paveikto Darba pozīciju, tajā skaitā - Darba pozīcijas nosaukums saskaņā ar Pasūtītāja prasībām un Uzņēmēja piedāvājumu. Darba nodošanas-pieņemšanas aktu Uzņēmējs iesniedz Pasūtītājam līdz mēneša pēdējai darba dienai. Pasūtītājs apstiprina Darba pieņemšanas-nodošanas aktu trīs darbdienu laikā no tā saņemšanas dienas vai norāda par Līguma noteikumiem neatbilstoši veikta Darba apjomu (tas tiek fiksēts ar fotofiksāciju un tiek sagatavots ziņojums par konstatētajiem Darba neizpildes apstākļiem. Šo ziņojumu sagatavo un paraksta Pasūtītāja pārstāvis. Par ziņojuma sagatavošanu tiek informēts Uzņēmējs, nosūtot Uzņēmēja Līgumā norādītajam pārstāvim e-pastā ziņojumu un fotofiksācijas). Ja Uzņēmējs nepiekrīt konstatēto neatbilstību fiksācijas datiem, tas sniedz rakstisku skaidrojumu Pasūtītājam. Pasūtītājs ir tiesīgs noraidīt iebildumus, ja sagatavotie pierādījumi ir pietiekami, lai konstatētu neatbilstību. Par pierādījumu pietiekamību radušos strīdu Puses izšķir vispārējas instances tiesā saskaņā ar Latvijas republikas normatīvajiem aktiem.
4.2. Uzņēmējs iesniedz Pasūtītājam rēķinu līdz mēneša 14 datumam. 
4.3. Līguma summa EUR 41 999,00 (četrdesmit viens tūkstotis deviņi simti deviņdesmit deviņi eiro) bez PVN ir maksimāli iespējamā summa, kas var tikt iztērēta Līguma ietvaros par veiktajiem uzkopšanas Darbiem, ievērojot Pasūtītāja vajadzību. Ja šī Līguma summa tiek iztērēta ātrāk, nekā Līguma darbības beigu termiņš iestājies, tad Līgums izbeidzams līdz ar minētās Līguma summas sasniegšanu. Pievienotās vērtības nodoklis tiek aprēķināts un samaksāts atbilstoši Latvijas normatīvajiem aktiem, ievērojot rēķinā noteikto.
4.4. Ja notiek izmaiņas pievienotās vērtības nodokļa vai citu nodokļu vai nodevu likmēs vai piemērošanas noteikumos, tad Uzņēmējs par to informē Pasūtītāju. Šajā gadījumā Uzņēmējam ir tiesības veikt atbilstošas izmaiņas savu Pakalpojumu cenās.
4.5. Samaksu par izpildīto Darbu izdara, pārskaitot naudas līdzekļus no Pasūtītāja budžeta naudas līdzekļiem Uzņēmēja bankas norēķinu kontā. 
4.6. Pasūtītājs apmaksā Uzņēmēja iesniegtos rēķinus par Darba izpildi 10 (desmit) darba dienu laikā no rēķina saņemšanas dienas, ja Darbu pieņemšanas – nodošanas akts ir abpusēji parakstīts un rēķina summa atbilst izdarītajam darba apjomam un Uzņēmēja piedāvājumam. 
4.7. Jebkādus iebildumus par Uzņēmēja iesniegtajiem rēķiniem Pasūtītājs rakstveidā iesniedz Uzņēmējam ne vēlāk kā 8 (astoņu) darba dienu laikā no rēķina saņemšanas dienas. Uzņēmējs labo rēķinu vai iesniedz Pasūtītājam skaidrojumu par rēķinu. 
4.8. Ja Pasūtītājs neveic samaksu par izpildīto Darbu Līguma 4.6.punktā noteiktajā termiņā un neiesniedz Līguma 4.7.punktā minētos iebildumus, Pasūtītājs maksā līgumsodu 0,1% no neapmaksātās rēķina summas par katru nokavēto dienu, bet ne vairāk kā 10 %, bet ne vairāk kā 10 % no neapmaksātās summas.
4.9. Samaksa tiek uzskatīta par veiktu ar brīdi, kad Pasūtītājs ir veicis pārskaitījumu uz Uzņēmēja šajā Līgumā norādīto kontu bankā.

5. Līguma termiņš 
5.1. Līgums stājas spēkā tā abpusējas parakstīšanas dienā. Līgums ir spēkā 24 mēnešus vai līdz Līguma 4.3.punktā noteiktās summas izlietojumam, atkarībā no tā, kurš no nosacījumiem iestājas pirmais. 
5.2. Ja 24 mēnešu periodā Līguma 4.3.punktā noteiktā summa nav izlietota, Puses var vienoties par Līguma termiņa pagarinājumu līdz 12 mēnešiem.

6. Nepārvaramā vara
6.1. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst un kas neļauj Pusei izpildīt Līguma saistības, t.sk., bet ne tikai:
6.1.1. zemestrīce, plūdi, ugunsgrēks, zibens, eksplozija un jebkuras citas dabas katastrofas vai ekstrēmi laikapstākļi;
6.1.2. karš, iebrukums, jebkādas ārvalstu ienaidnieku ļaunprātīgas darbības, pilsoņu nekārtības;
6.1.3. terora akti vai to draudi;
6.1.4. blokāde, embargo, sacelšanās, streiks, sabotāža;
6.1.5. jaunu tiesību aktu vai tādu valsts vai pašvaldības lēmumu stāšanās spēkā, kas būtiski ietekmē Līguma izpildes noteikumus;
6.1.6. nopietni infrastruktūras traucējumi vai veikti kibernoziegumi, kas tieši ietekmē Līguma izpildi un kurus Puses, izmantojot pienācīgu rūpību, nevarēja paredzēt un novērst.
6.2. Pusei, kura atsaucas uz nepārvaramas varas vai ārkārtēja rakstura apstākļu darbību, nekavējoties (ne vēlāk kā 5 (piecu) darba dienu laikā no attiecīgo apstākļu zināšanas dienas) par šādiem apstākļiem rakstveidā jāziņo otrai Pusei. Ziņojumā jānorāda, kādā termiņā pēc viņa uzskata ir iespējama un paredzama viņa Līgumā paredzēto saistību izpilde, un, pēc pieprasījuma, šādam ziņojumam ir jāpievieno dokuments, kuru izsniegusi kompetenta institūcija un kura satur ārkārtējo apstākļu darbības apstiprinājumu un to raksturojumu.
6.3. Ja šie apstākļi turpinās ilgāk nekā divus mēnešus, jebkura no Pusēm ir tiesīga atteikties no turpmākās Līguma saistību izpildes, izbeidzot Līgumu pirms termiņa. Šajā gadījumā neviena no Pusēm nav tiesīga pieprasīt no otras Puses līgumsodu, atlīdzināt zaudējumus vai pieprasīt kompensāciju par jebkura veida zaudējumiem, kas radušies otrai Pusei laika posmā pēc nepārvaramas varas apstākļu iestāšanās.

7. Vispārīgie noteikumi
7.1. Līguma pielikums ir Līguma neatņemama sastāvdaļa.
7.2. Visi pielikumi, papildinājumi un izmaiņas Līgumam stājas spēkā un kļūst par Līguma neatņemamām sastāvdaļām tikai tad, ja tie noformēti rakstiski un parakstīti no abām Pusēm. 
7.3. Visos jautājumos, kas nav regulēti Līgumā, Puses rīkojas saskaņā ar Latvijas republikas normatīvajiem aktiem. 
7.4. Pušu domstarpības vai strīdi tiek risināti savstarpēju sarunu ceļā. Ja Puses nespēj vienoties 40 dienu laikā, strīds risināms vispārējas instances tiesā Latvijas Republikas normatīvajos aktos noteiktajā kārtībā. 
7.5. Informācijas apmaiņa starp Pusēm notiek rakstveidā vai telefoniski Līgumā paredzētajos gadījumos. 
7.6. Pasūtītājs Līguma izpildes laikā saskaņā ar Publisko iepirkumu likumu var pieļaut grozījumu veikšanu šādos gadījumos:
7.6.1 Līguma izpildes laikā atklājas, ka nepieciešamas pakalpojums, kas pirms tam nebija noteiktas, bet ir nepieciešamas pilnvērtīgai un neatliekamai Pasūtītāja darbības nodrošināšanai, kas saistīta ar Iepirkuma ietvaros sniegto Darbu veikšanu;
7.6.2 neparedzēto pakalpojumu iegāde ir ierosināta pēc Pasūtītāja iniciatīvas, precizējot vai papildinot Tehnisko specifikāciju.
7.7. Puses uzņemas atbildību par otrai Pusei nodarītajiem zaudējumiem un apņemas atlīdzināt visus izdevumus, zaudējumus, kas attiecīgās Puses darbības vai bezdarbības rezultātā radušies otrai Pusei saistībā ar Līguma saistību neizpildi vai nepienācīgu izpildi.
7.8. Puses apņemas neizpaust trešajām personām informāciju, kuru Puses ieguvušas Līguma izpildes gaitā, izņemot likumā paredzētajos gadījumos. 
7.9. Gadījumā, ja Līgumā un tā pielikumos nav atrodams neviens termiņš konkrētam gadījumam, tad parakstot šo Līgumu, Puses piekrīt un apliecina, ka ievēros 10 (desmit) dienu termiņu no jebkāda notikuma iestāšanās brīža, kas uzliek kādai Pusei pienākumu. Šajā punktā minētais termiņš var tikt pagarināts objektīvu apstākļu dēļ.
7.10. Pusēm ir pienākums nekavējoties, bet ne vēlāk kā 5 (piecu) dienu laikā, rakstveidā informēt pārējās Puses par izmaiņām Līgumā norādītajos rekvizītos, sakaru līdzekļu numuru nomaiņu, adrešu un kredītiestāžu rekvizītu maiņu, kā arī par izmaiņām attiecībā uz Līgumā noteiktajām Pušu par Līguma izpildes kontroli atbildīgajām personām. Ja kāda Puse nav sniegusi informāciju par izmaiņām, tā uzņemas atbildību par zaudējumiem, kas šajā sakarā radušies pārējām Pusēm.
7.11. Puses likvidācijas vai reorganizācijas gadījumā Līgums ir saistošs tās tiesību pārņēmējiem.
7.12. Līgums sagatavots elektroniski, latviešu valodā un parakstīts ar drošu elektronisko parakstu, kas satur laika zīmogu. Līguma parakstīšanas datums ir pēdējā pievienotā elektroniskā paraksta un tā laika zīmoga datums. Līguma noteikumi kopā ir sagatavoti uz ____ ar vienu pielikumu “Uzņēmēja piedāvājums” un Tehniskā specifikācija.

8. Pušu rekvizīti un paraksti
	Uzņēmējs:


________________________________________
______*
	Pasūtītājs:
VSIA Latvijas Nacionālā opera un balets
Reģ.Nr.40103208907
Aspazijas bulvāris 3, Rīga, LV-1050
Valsts kase, BIC: TRELLV22
IBAN:LV19TREL9220500000000
Tālr.67073780 / Fax.67228930


____________________________________
LNOB valdes priekšsēdētājs ___ *




*ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU. DOKUMENTA PARAKSTĪŠANAS DATUMS IR PĒDĒJĀ PIEVIENOTĀ DROŠA ELEKTRONISKĀ PARAKSTA UN TĀ LAIKA ZĪMOGA DATUMS.

